Vinnige hartklop | Health24
Posted by: CM | 2010/02/08
Ek het onlangs begin gym maar dit lyk nie of dit my baie goed doen nie :). Wanneer ek in die oggend gym word ek verskriklik naar al ooreis ek myself nie. Dit is egter nie wat my so erg pla nie. Ek het vanoggend pilates gedoen vir so 40m. Ek het na die tyd verskriklik moeg gevoel, so dat ek moes gaan slaap. Ek het gedurende die dag besef my hartklop baie vinnig en toe ek dit vannaand meet was dit so 108. Die rede hoekom dit my pla is ek was onlangs by die dokter en sy het gesê sy hoor ' n baie sagte druis as sy na my hart luister, ek het toe vir ' n ander dokter gevra om ook te luister maar die het niks gehoor nie. Dit is omtrent al 15 ure na my oefenig. Ek is 21. Is dit normaal of moet ek daarna laat kyk?
Ek dink jy moet dalk net 'n EKG laat doen, om te kyk of jy dalk 'n onreelmatige hartklop het. Miskien moet hulle ook 'n sonar aanvra as daar 'n hartgeruis is. Jy moet seker maak dat jy eet voor jy oefen, anders gaan jy hipoglukemie (lae bloedsuiker) kry en dit kan jou baie goor laat voel.